v 1 Halleluja! Harranum lovið av himni, honum lovið í tí høga! v 2 Lovið honum, allir einglar hans, lovið honum, allir herar hans! v 3 Lovið honum, sól og máni, lovið honum, allar lýsandi stjørnur! v 4 Lovið honum, himnar himnanna, og vøtnini uppi yvir himnunum! v 5 Tey skulu lova Harrans navni, tí eftir boði hans vórðu tey skapað. v 6 Og hann tey festi um aldur og ævir, hann gav teimum lóg, sum ikki tey bróta. v 7 Harranum lovið av jørð, tit sjóskrímsl og allir streymar! v 8 Eldur og heglingur, kavi og roykur, stormurin, ið orð hans útrættar! v 9 Fjøllini og allir heyggjar, aldintrøini og sedristrø øll! v 10 Villdjórini og allur fenaður, skriðkykt og fljúgvandi fuglar! v 11 Kongar jarðarinnar og allar tjóðir, høvdingar og allir dómarar heimsins! v 12 Unglingar og moyggjar tillíka, oldingar og ungir sveinar! v 13 Teir skulu lova Harrans navni, tí at navn hans eina hátt er hevjað, dýrd hans er yvir jørð og himni. v 14 Hann fólki sínum reisir horn, lovsongur er hjá øllum dýrkarum hans, hjá Ísrael, tí fólki, ið honum er nær! Halleluja!